Omgivelser) ret talrig som ynglende. Den holder mest til i 

 Haver, men findes ogsaa i Krat, i Skov og Mose. I min egen 

 Have i Hellerup ynglede den i 1912 og 1913, begge Gange med 

 Held, skjønt Rederne var byggede paa tilsyneladende aldeles 

 dumdristige Steder. I Haven viser den sig ellers næsten aarlig, 

 men kun som Gjæst. Siden 70'erne i forrige Hundredaar er 



ROAR CHRISTENSEN PHOT. 



REDE AF NATTERGAL. 



den ved Byens Væxt fortrængt fra adskillige Ynglesteder, men 

 alt i alt kan den neppe siges at være aftagen i Tal.« 



Nattergalens almindelige Forekomst i Frederiksberg Have, 

 Søndermarken og især paa Vester Kirkegaard 1 er jo ret bekendt. 

 I Fælledparken forekommer den ligeledes talrigt og er tiltaget i 

 Antal (T. Helms), og yngler talrigt langs Damhussøens vestre 

 Side i Gartnerier o. lign. (Roar Christensen). I Krattene langs 

 Refshalevejen bag Orlogsværftet har jeg truffet den almindeligt 

 i hele Yngletiden (P. Jespersen). 



Konservator H. P. Rasmussen anfører den som ynglende i 

 Kolonihaverne ved Borups Allé, hvor der formentlig i 1917 holdt 

 to Par til. 



Endvidere findes den ynglende paa Amager, hvor R. H. Slamm 



1 A. Koefoed, Dansk ornith. Foren. Tidsskr., Aarg. IV, pag. 62—63. 



